**Indstillingsskema**

Projekt: Voksne Unges veje til Faglært (VUF)

Indsatsområde: **Fastholdelse – Etablering af lærlingeklubber**

|  |  |
| --- | --- |
| **Projektnavn**Navn på indsatsen  | Etablering af lærlingeklubber – detail, handel og kontor området |
| **Uddannelsesinstitution** | Uddannelsescenter Holstebro |
| **Periode**I hvilken tidsperiode forventes indsatsen gennemført? | 01.08.23 – 31.07.25 |
| **Projektindhold**Hvad skal der ske i projektet? Hvorfor og hvordan giver indsatsen mening? | Til første arrangement bydes der på pizza og bio, hvorefter eleverne selv skal bidrage med, hvilke temaer lærlingeklubben skal tage op. Hvilke ting bøvler de med – hvad skal der til for at fastholde dem?Der bliver lavet et netværk på tværs af virksomhederne i Holstebro, hvor eleverne kan ”få et rum” til at dele erfaringer.Det er både et fagligt og socialt netværk.I flere tilfælde er eleven en del af et team, hvor der ikke er andre jævnaldrende, hvormed lærlingeklubben kan bidrage til at få skabt et sammenhold for eleverne i Holstebro, hvilket skal være med til at fastholde dem.Det er vigtig for de unge at blive set og hørt, hvilket der sættes fokus på i lærlingeklubben.  |
| **Deltagere**Indgang, fagområde(r) og forventet antal deltagere fra målgruppen | Elever ansat ved virksomheder i Holstebro Kommune indenfor detail, handel og kontorområdet. |

**Opfølgningsskema**

Projekt: Voksne Unges veje til Faglært (VUF)

Indsatsområde: **Fastholdelse – Etablering af lærlingeklubber**

|  |  |
| --- | --- |
| **Projektnavn**Navn på indsatsen  | Etablering af lærlingeklubber – detail, handel og kontor området |
| **Uddannelsesinstitution** | Uddannelsescenter Holstebro |
| **Periode**I hvilken tidsperiode gennemføres indsatsen? | 01.08.23 – 31.07.25 |
| **Projektindhold**Baggrunden for projektet: Hvad skal der ske i projektet? Hvorfor og hvordan giver indsatsen mening? | Projektets formål er at styrke sammenholdet blandt elever i Holstebro Kommune inden for businessområdet. Den 24. april blev alle elever, der arbejder inden for detail, handel og kontor i Holstebro Kommune, inviteret til et elevarrangement. Efter fællesspisningen blev der afholdt en musikquiz, hvor eleverne blev blandet på tværs af brancher. Dette skabte en god mulighed for dialog om både små og store emner. Hverdagen kan være fyldt med udfordringer, og ved at høre om andres oplevelser og få gode råd fra andre elever, kan man finde løsninger på sine egne problemer. |
| **Deltagere**Indgang, fagområde(r) og antal deltagere fra målgruppen | Der deltog 30 elever fra de 3 brancher |
| **Konklusion**Hvordan og på hvilke måder gav projektet effekt? Gav projektet den forventede effekt – hvorfor/hvorfor ikke? | Eleverne har mulighed for at tale med andre, der står i lignende situationer. Det er lettere at søge sparring hos andre elever, når man har mødt dem ansigt til ansigt. Vi er derfor overbeviste om, at dette bidrager til en god fastholdelse af eleverne, da de både kender hinanden og ved, hvem de kan kontakte på skolen, hvis de støder på udfordringer i deres elevplads. |